En ganske liten, slank, brun trebukk med noe forkortede dekkvinger som ikke dekker hele flygevingene eller bakkroppen. Antennene er kamformede hos hannen, utvidet mot spissen og noe sagtakkede hos hunnen. Antennene er en del kortere enn kroppen. Pronotum er sylindrisk, betydelig lengre enn bredt. Dekkvingene dekker litt under halve bakkroppen. Beina er middels lange, lårene litt fortykkede. Et særtrekk ved denne slekten er at de ytterste antenneleddene er kløvet i spissen.